Wielka Krokiew

Wielka Krokiew (Velika krovna greda) jest skijaška skakaonica u Zakopanima, na krajnjem jugu Poljske, nedaleko od granice sa Slovačkom. Redovna je stanica u okviru Svjetskog kupa. Stadion ima kapacitet 40.000 gledalaca. Pored nje su još četiri manje skakaonice: Średnia Krokiew, Mała Krokiew, Maleńka Krokiew i Adaś. Na njoj su održana takmičenja u okviru svjetskih prvenstava 1929, 1939. i 1962. te Zimske univerzijade 2001. Papa Ivan Pavao II održao je misu na ovom stadionu 1997. kad je posjetio rodnu zemlju. Od 2001, zbog uspjeha koje je postizao domaći skakač Adam Małysz, Wielka Krokiew imala je neke od najvećih posjeta publike u Svjetskom kupu. Domaća publika izviždala je Nijemca Svena Hannawalda 2002. i gađala ga grudvama snijega. Sličnih problema bilo je i na drugim takmičenjima ovdje. Kampanja za poboljšanje fer odnosa u sportu, koju su zajednički pokrenuli Małysz i Hannawald, imala je uspjeha, pa se od 2003. takmičenja u Zakopanima odvijaju u mirnoj i prijateljskoj atmosferi, a publika pozdravlja skokove svih takmičara, ne samo poljskih. Uz skokove na Mühlenkopfu u njemačkom Willingenu, takmičenja u Zakopanima danas predstavljaju najveću skijaškoskakačku zabavu, s najboljom atmosferom. Razvoj rekorda skakaonice Međunarodna takmičenja Ovo su rezultati međunarodnih takmičenja na ovoj skakaonici održanih pod okriljem FIS-a: Reference Vanjski linkovi Wielka Krokiew na skisprungschanzen.com (en) (de) (pl)